اقبال جاوید

اصل ناں      محمد اقبال 

قلمی ناں       اقبال جاوید   

جمن          1961 ء    

تعلیم         ۔۔۔۔

پیشہ          زمیندارہ   

فون نمبر       ۔۔۔۔۔

جاہ پتہ        خیر پور ٹامیوالی، ضلع بہاولپور

 (1) غزل 
مار تے جپھّی نہ تھی رسوا ونجوں

کہیں طرح چادر دا لڑ چھُڑوا ونجوں

کِر چی کِرچی تھی ونجے ساڈا بدن

کہیں ایہو جھئیں چیز کوں ٹکرا ونجوں

توڑے ہیں مجبور پر اندھے نسے 

بکھ تاں ہے پر کیویں پتھر کھا ونجوں

اگوں او جانن تے اُنہاں دا نصیب

ساڈا کم ہے سِدھے رستے لا ونجوں

ہر قدم تے جیڑھے ویلے موت ہے

وت بھلا کیوں موت توں گھبرا ونجوں